CELEX: 32009D0443
Language: sl
Date: 2009-06-10 00:00:00
Title: 2009/443/ES: Odločba Komisije z dne 10. junija 2009 o spremembi Priloge k Direktivi 2002/95/ES Evropskega parlamenta in Sveta glede izjem pri uporabi svinca, kadmija in živega srebra zaradi prilagoditve tehničnemu napredku (notificirano pod dokumentarno številko C(2009) 4187) (Besedilo velja za EGP)

11.6.2009   
            
            
               SL
            
            
               Uradni list Evropske unije
            
            
               L 148/27
            
         
      ODLOČBA KOMISIJE
   
   z dne 10. junija 2009
   o spremembi Priloge k Direktivi 2002/95/ES Evropskega parlamenta in Sveta glede izjem pri uporabi svinca, kadmija in živega srebra zaradi prilagoditve tehničnemu napredku
   (notificirano pod dokumentarno številko C(2009) 4187)
   (Besedilo velja za EGP)
   (2009/443/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(b) Direktive,
   ob upoštevanju naslednjega:
   
               (1)
            
            
               Komisija mora v skladu z Direktivo 2002/95/ES oceniti uporabe nekaterih nevarnih snovi, prepovedanih na podlagi člena 4(1) navedene direktive.
            
         
               (2)
            
            
               Nekatere materiale in komponente, ki vsebujejo svinec in kadmij, je treba izvzeti iz prepovedi, saj je opustitev uporabe navedenih nevarnih snovi v teh materialih in komponentah še vedno tehnično ali znanstveno neizvedljiva.
            
         
               (3)
            
            
               Svinca v spajkah za spajkanje tankih bakrenih žic s premerom največ 100 μm v transformatorjih še ni mogoče nadomestiti.
            
         
               (4)
            
            
               Za svinec v površinski plasti visokonapetostnih diod, ki imajo stekleno ohišje s cinkovim boratom, ni uporabnih nadomestkov.
            
         
               (5)
            
            
               Kadmija in kadmijevega oksida v debeloslojnih lepilih, ki se uporabljajo pri berilijevem oksidu, vezanim z aluminijem, za zdaj še ni mogoče nadomestiti.
            
         
               (6)
            
            
               Tehnologije, ki bodo nadomestile analogna vezja za obdelavo zvočnih signalov, da bi se izognili uporabi optičnih sklopnikov na osnovi kadmija v vseh profesionalnih zvočnih napravah, bi morale biti na voljo najpozneje od 31. decembra 2009.
            
         
               (7)
            
            
               Živega srebra, ki se uporablja kot inhibitor katodnega naprševanja pri plazemskih zaslonih na enosmerni tok z do 30 mg na zaslon, s tehničnega vidika za zdaj ni mogoče nadomestiti, bilo pa naj bi ga mogoče do 1. julija 2010.
            
         
               (8)
            
            
               Direktivo 2002/95/ES je zato treba ustrezno spremeniti.
            
         
               (9)
            
            
               Komisija se je v skladu s členom 5(2) Direktive 2002/95/ES posvetovala z ustreznimi stranmi.
            
         
               (10)
            
            
               Ukrepi, predvideni s to odločbo, so v skladu z mnenjem odbora, ustanovljenega v skladu s členom 18 Direktive 2006/12/ES Evropskega parlamenta in Sveta (2) –
            
         SPREJELA NASLEDNJO ODLOČBO:
   Člen 1
   Priloga k Direktivi 2002/95/ES se spremeni, kakor je navedeno v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 10. junija 2009
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 37, 13.2.2003, str. 19.
   
      (2)  UL L 114, 27.4.2006, str. 9.
   
      PRILOGA
      V Prilogi k Direktivi 2002/95/ES se dodajo naslednje točke 33 do 38:
      
         
                     „33.
                  
                  
                     Svinec v spajkah za spajkanje tankih bakrenih žic s premerom največ 100 μm v transformatorjih.
                  
               
                     34.
                  
                  
                     Svinec v keramičnih potenciometrskih elementih.
                  
               
                     35.
                  
                  
                     Kadmij v fotouporih za optične sklopnike, ki se uporabljajo v profesionalni zvočni opremi do 31. decembra 2009.
                  
               
                     36.
                  
                  
                     Živo srebro, ki se uporablja kot inhibitor katodnega naprševanja pri plazemskih zaslonih na enosmerni tok z do 30 mg na zaslon do 1. julija 2010.
                  
               
                     37.
                  
                  
                     Svinec v površinski plasti visokonapetostnih diod, ki imajo stekleno ohišje s cinkovim boratom.
                  
               
                     38.
                  
                  
                     Kadmij in kadmijev oksid v debeloslojnih lepilih, ki se uporabljajo pri berilijevem oksidu, vezanim z aluminijem.“